Αθήνα, 28.03.2023

**Θέμα: ΠΡΟΣΚΛΗΣΗ ΣΥΜΜΕΤΟΧΗΣ ΕΘΕΛΟΝΤΩΝ-ΠΑΝΕΠΙΣΤΗΜΙΑ**

**Δράση «Υγεία για Όλους»**

Με αφορμή την Παγκόσμια Ημέρα Υγείας που έχει καθιερωθεί στις **7 Απριλίου** κάθε έτους, ο Δήμος Αλίμου σε συνεργασία με το Ελληνικό Διαδημοτικό Δίκτυο Υγιών Πόλεων (ΕΔΔΥΠΠΥ) και τα ΚΕΠ Υγείας ,υπο την αιγίδα της Περιφέρειας Αττικής και του Ιατρικού Συλλόγου Αθηνών διοργανώνουν, την ημέρα εκείνη και **ώρα 10 π.μ. – 1 μ.μ., στην Ακτή του Ήλιου την Δράση: «Υγεία για Όλους».**

Σκοπός της Δράσης είναι η ευρεία ευαισθητοποίηση παιδιών και ενηλίκων για την Υγεία!

Στον χώρο θα υπάρχει διεξαγωγή δια δραστικών δράσεων μέσα απο Αθλoπαιδείες στηριζόμενη σε μικρά παιδιά, καθώς και επίδειξη A’ Βοηθειών απο την Εθελοντική Διασωστική Ομάδα (ΕΔΟΚ).

Στο πλαίσιο αυτό, είναι μια ευκαιρία τα μικρά παιδιά και οι πολίτες να ενημερωθούν καθ’ όλη τη διάρκεια της Δράσης για την πρόληψη και τον προσυμπτωματικό έλεγχο και να διασκεδάσουν μέσα από τις βιωματικές δράσεις για την υγεία.

Συγκεκριμένα κατά την διάρκεια της Δράσης θα δοθεί η δυνατότητα σε παιδιά και ενήλικες, να μάθουν για την Υγείας μέσα από δεξιότητες και δημιουργική απασχόληση όπως:

**Δράσεις και παιχνίδια για τα παιδιά !**

* Αγώνες beach volley
* Αγώνες beach soccer
* Ποδόσφαιρο
* Ασκήσεις yoga
* Δράσεις για διατροφή
* Τοξοβολία
* Επίδειξη Καράτε
* Επίδειξη judo
* Δραστηριότητες φυσικής άσκησης
* Παρακολούθηση επίδειξης σεμιναρίου Α’ Βοηθειών

Στην Δράση θα παρευρεθούν:

- Ο Περιφερειάρχης Αττικής & Πρόεδρος του ΕΔΔΥΠΠΥ

- Ο Δήμαρχος Αλίμου

- Αντιπεριφερειάρχες

- Αντιδήμαρχοι και Δημοτικοί Σύμβουλοι

- Εκπρόσωποι από Δημόσιους και Ιδιωτικούς Φορείς Υγείας,

- Στελέχη και συνεργάτες των Δήμων που πλαισιώνουν τις κοινωνικές υπηρεσίες πρόληψης και προαγωγής Υγείας,

- Σχολεία του Δήμου Αλίμου

- Αθλητικά σωματεία

- Πολίτες

Στο πλαίσιο αυτό, γνωρίζοντας πως το Πανεπιστήμιο σας διαθέτει το κύρος να παρέχει υπηρεσίες διασύνδεσης με την Αγορά Εργασίας και Επαγγελματική Ανάπτυξη των φοιτητών και αποφοίτων ,σας επιλέξαμε, ώστε οι φοιτητές σας να έχουν τη δυνατότητα συμμετοχής την ημέρα εκείνη προσφέροντας τις υπηρεσίες τους και αποκτώντας επαγγελματική εμπειρία.

Σας ενημερώνουμε οτι οι φοιτητές θα λάβουν βεβαίωση συμμετοχής της Δράσης μας.

Οι φοιτητές που θα επιβεβαιώσουν συμμετοχή, μπορούν να συμπληρώσουν τα στοιχεία τους στον ακόλουθο σύνδεσμο:

<https://forms.gle/y3rocvTVavSCjiYq5>

Προσδοκούμε στη συνεργασία μας.

Σε αναμονή της απάντησής σας, παραμένουμε στη διάθεσή σας για κάθε επιπλέον πληροφορία ή διευκρίνηση που τυχόν χρειαστείτε.

Με εκτίμηση

**Μαρία Κουρή**

Γενική Διευθύντρια του ΕΔΔΥΠΠΥ